Alpsko skijanje na Zimskim olimpijskim igrama 1984 – spust (muškarci)
Takmičenje u spustu u muškoj konkrenciji na ZOI 1984. u Sarajevu održano je 16. februara sa startom u 12:00 na olimpijskoj spust-stazi na Bjelašnici. Za takmičenje se prijavio 61 takmičar iz 25 zemalja, a samo jedan nije završio utrku. Staza je bila dužine 3.066 m, start je bio na 2.076 m, cilj na 1.273 m, visinska razlika 803 m, a bile su postavljene 34 kapije. Temperatura na startu bila je -9,8 °С, a na cilju -6,8 °С. Pobjednik sa ZOI 1980. u spustu, austrijski skijaš Leonhard Stock nije nastupio na ovoj olimpijadi.